# Daniel Comas i Riera

Daniel Comas i Riera (Gavà, 15 de juny de 1981), més conegut com a Dani Comas, és un ciclista català d'elit que ha destacat en la pràctica del bicitrial, esport en què és considerat un dels millors pilots de la història. Dins el seu palmarès hi destaquen 9 campionats mundials individuals (7 de biketrial i 2 de trial), 3 d'indoor i 3 per equips. A banda, ostenta 4 rècords Guinness i 3 rècords del món.
Pilot oficial de Monty, actualment està duent a terme competicions i exhibicions arreu del món (des de Singapur a Finlàndia, passant per Suïssa, Xile, Itàlia, Alemanya, França, etc.), així com conferències, cursos i tallers per a nens i adolescents; a banda, fa de comentarista tècnic de televisió i organitza activitats amb la seva empresa Trial Energy, adreçades a donar a conèixer i fomentar el seu esport.
    A 1 de gener de 2013

## Trajectòria esportiva

Comas va començar a practicar amb la seva bicicleta a l'edat de 10 anys i disputà la seva primera competició a Cunit el 1995, quan en tenia 14. Quedà segon en categoria benjamí, i des d'aquell mateix moment, la bicicleta ha estat la seva vida.
Els seus inicis dins el bicitrial varen ser poc destacats, a causa del seu pes excessiu per a la seva categoria i manca d'acoblament, però a partir dels 16 anys va canviar físicament i va millorar la seva tècnica, acostant-se als aleshores reis de la disciplina Cèsar Cañas i Ot Pi. A 18 anys, durant el mundial de biketrial de 1999 en categoria Elit, va aconseguir superar ocasionalment Ot Pi i proclamar-se Subcampió. Comas va perdre nombrosos campionats a la darrera prova, fins i tot a la darrera zona, però tot i així acumula un palmarès excel·lent.
Compromès des de sempre amb la Selecció catalana de biketrial, Dani Comas fou l'involuntari protagonista d'una polèmica ocasionada el setembre del 2010, quan el seleccionador espanyol no el convocà per a participar en el mundial de l'UCI com a represàlia política per haver participat amb la selecció catalana al mundial organitzat per la BIU.

## Palmarès

El global de títols de biketrial (normativa BIU) i trial (normativa UCI) aconseguits per Dani Comas és el següent:
| Títol | BIU | UCI | Total |
| Campionats del Món | 7 | 2 | 9 |
| Campionats del Món per equips | - | 3 | 3 |
| Copes del Món Indoor | - | 3 | 3 |
| Campionats d'Europa | 3 | 2 | 5 |
| Copes d'Europa Indoor | 1 | - | 1 |
| Campionats d'Espanya | 12 | 12 | 12 |
| Total | Total | Total | 33 |

### Biketrial (BIU)

| Any | C. del Món | C. del Món | C. d'Europa | C. d'Europa | C. d'Espanya | C. d'Espanya | Títols |
| Any | Elit | Altres | 20" | 20" indoor | 20" | 20" indoor | Títols |
| 1996 | | 6è Cadet | | | | | - |
| 1997 | | 4t Cadet | | | 1r Cadet | | 1 |
| 1998 | | 1r Júnior | | | 2n | | 1 |
| 1999 | 2n | | | | 2n | | - |
| 2000 | 2n | | | | 2n | 2n | - |
| 2001 | 2n | | | | 2n | 1r | 1 |
| 2002 | | | | | | | - |
| 2003 | | | | | | | - |
| 2004 | 3r | | 1r | | 2n | | 1 |
| 2005 | 1r | | | 1r | 2n | | 2 |
| 2006 | 1r | | | | 2n | | 1 |
| 2007 | 3r | | | | | | - |
| 2008 | 1r (26") | | | | 1r | | 2 |
| 2009 | | | 1r | | 1r | | 2 |
| 2010 | 1r (26") | | | | 1r | | 2 |
| 2011 | 1r | | | | 1r | | 2 |
| 2012 | 1r | | | | 1r | | 2 |
| Total | 6 | 1 | 2 | 1 | 6 | 1 | 17 |
| | 7 mundials | 7 mundials | 3 europeus | 3 europeus | 7 estatals | 7 estatals | |

#### Notes

* ↑ Tret que s'indiqui expressament, la classificació consignada l'aconseguí en categoria Elit
* ↑ Al total de títols s'hi compten tots els campionats estatals o internacionals guanyats
* ↑ Tret que s'indiqui el contrari, la classificació consignada l'aconseguí amb bicicleta de 20"

### Trial (UCI)

| Any | C. del Món | C. del Món | Copa del Món 20" | C. d'Europa | C. d'Europa | C. d'Espanya | C. d'Espanya | Títols |
| Any | 20" | 26" | Copa del Món 20" | 20" | 26" | 20" | 26" | Títols |
| 2000 | 1r | | | | | 1r | | 2 |
| 2001 | | 2n | 1r | | | 1r | 1r | 3 |
| 2002 | | | | | | | | - |
| 2003 | | | | | | | | - |
| 2004 | | 1r | | | | 2n | | 1 |
| 2005 | | | | | | 2n | | - |
| 2006 | | | 1r | 3r | 3r | 2n | | 1 |
| 2007 | 3r | | 1r | | | | | 1 |
| 2008 | | 3r | | | | 2n | | - |
| 2009 | | | | 1r | | 1r | | 2 |
| 2010 | | | | | | | | - |
| 2011 | | | | 1r | | 2n | | 1 |
| Total | 1 | 1 | 3 | 2 | - | 3 | 1 | 11 |
| | 5 mundials | 5 mundials | 5 mundials | 2 europeus | 2 europeus | 4 estatals | 4 estatals | |

#### Notes

* ↑ Totes les classificacions consignades ho foren en categoria Elit
* ↑ Al total de títols s'hi compten tots els campionats estatals o internacionals guanyats

## Rècords

Dani Comas ha aconseguit els següents rècords:
* 4 Rècords Guinness, entre els quals:
** Salt de Hummer a Hummer a una distància de 2 metres durant 1 minut: 15 vegades (Madrid, Espanya)
** Nombre de tanques d'un metre d'alçada saltades durant 1 minut
** Salt d'alçada de costat: 1,24 metres (Itàlia)
* 3 Rècords del món, entre els quals:
** Rècord del Món de salt d'alçada de costat: 1,32 metres (Barcelona, 2010)

## Referències

* 1 2 3 4 5 Pi, Pere. «231. Dani Comas». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 305-307. ISBN 9788461590353.
* 1 2 «Dani Comas Riera (Spain)» (en anglès). monty.com. Monty, 2012. Arxivat de l'original el 7 de juny 2012. [Consulta: 15 setembre 2011].
* ↑ «Campeonato "Països Catalans" - Gava». cesarcanastrialacademy.blogspot.com. Cesar Cañas Trial Academy, 01-07-2012 [Consulta: 1r juliol 2012].
* ↑ «Dani Comas. European champion 2004, category Master» (en anglès). eurobiketrial.com. EBU, 2004. [Consulta: 15 setembre 2011].
* ↑ Pi, Ot. «L'últim mundial». A: Ot Pi: L'empremta d'un pioner. Barcelona: Editorial Comanegra S.L., 2011, p. 134-135. ISBN 8415097204.
* ↑ «Entrevista a Dani Comas, campió de Bike Trial. 'No em penedeixo d'haver competit amb Catalunya'». cronica.cat, 20-09-2010. Arxivat de l'original el 23 de setembre 2010. [Consulta: 21 setembre 2010].
* ↑ «Dani Comas: 'El seleccionador espanyol em va dir que no em convocava per motius polítics'». racocatala.cat. Racó Català, 03-09-2010. [Consulta: 4 setembre 2010].
* ↑ «Bicitrial. Potència sense motor». elpuntavui.cat. El Punt Avui, 14-09-2011. [Consulta: 15 setembre 2011].
* ↑ «Dani Comas, campió del Món de biketrial en la categoria elit». lapremsadelbaix.es, 06-08-2012 [Consulta: 8 agost 2012]. Arxivat 5 de juliol 2013 a Wayback Machine. «Còpia arxivada». Arxivat de l'original el 2013-07-05. [Consulta: 18 agost 2012].
* ↑ «Dani Comas suma el seu vuitè campionat mundial de bicitrial i Catalunya torna a regnar per nacions». 3cat24.cat. 324.cat, 31-07-2011 [Consulta: 31 juliol 2011].

## Enllaços externs

* Lloc Web oficial
* Vídeo sobre Dani Comas emès al programa Temps d'aventura de TV3 el 9/9/2010